text: Mand fængslet efter kniv-drama i Esbjerg
  31 oktober 2015 kl. 17.17
  53-årig mand er blevet fængslet i fire uger efter at han stak sin bror ned med en kniv.
  Efter kniv-dramaet i nat i Sønderris i det vestlige Esbjerg blev en 53-årig mand lørdag eftermiddag fængslet og sigtet for forsøg på manddrab.
  Den 53-årige nægtede sig skyldig under grundlovsforhøret, men manden blev altså fængslet i fire uger.
  Den 52-årige bror, der blev stukket med kniv, blev i nat overført til Odense Universitets Hospital, men er nu udenfor livsfare.
  